ममता ने दिया न्योता, सरकार में शामिल हो कांग्रेस  
तृणमूल कांग्रेस प्रमुख ममता बनर्जी ने अपनी सहयोगी पार्टी कांग्रेस को प. बंगाल में बनने वाली नई सरकार में शामिल होने का निमंत्रण दिया।
तृणमूल कांग्रेस प्रमुख ममता बनर्जी ने अपनी सहयोगी पार्टी कांग्रेस को प. बंगाल में बनने वाली नई सरकार में शामिल होने का निमंत्रण दिया।  हालांकि कांग्रेस ने तृणमूल के इस निमंत्रण पर कोई फैसला नहीं किया है और कहा है कि इस मुद्दे पर प्रदेश कांग्रेस के नेताओं और नए चुने गए विधायकों की राय के बाद ही फैसला किया जाएगा।  केंद्रीय वित्त मंत्री प्रणब मुखर्जी के साथ द. कोलकाता स्थित अपने निवास पर करीब 50 मिनट चली बातचीत में उन्होंने कांग्रेस को उनकी सरकार में शामिल होने का प्रस्ताव दिया।  बैठक के बाद ममता ने बताया, हम एक मजबूत गठजोड़ थे और विधानसभा चुनाव परिणामों ने इस पर मुहर लगाई। अच्छी सरकार बनाने के लिए हम मजबूत गठजोड़ बने रहेंगे। उधर कांग्रेस के प्रवक्ता शकील अहमद ने कहा, हम अपने नए चुने गए विधायकों का इस मुद्दे पर रुख लेंगे।